હોટેલમાં મહિલાને લઈ જતા અટકાવ્યા બાદ હોટેલ સ્ટાફ સાથે બબાલ કરનાર મેજર લીતુલ ગોગોઈ પર સેનાએ કડક કાર્યવાહી કરી છે. સેના પ્રમુખ બિપિન રાવતે સ્પષ્ટ જણાવ્યું હતું કે જો મેજર ગોગોઈએ કંઈ ખોટું કર્યું છે તો તેને યોગ્ય સજા મળશે. સેના પ્રમુખના નિવેદનની થોડી જ વારમાં સેનાના મેજર ગોગોઈ વિરુદ્ધ કોર્ટ ઓફ ઈન્ક્વાયરીનો આદેશ આપ્યો હતો. ઈન્ડિયન આર્મીને ટાંકીને ન્યૂઝ એજન્સીએ જણાવ્યું કે મેજર ગોગોઈ સામે કોર્ટ ઓફ ઈન્ક્વાયરીનો આદેશ આપવામાં આવ્યો છે અને તપાસના પરિણામોને આધારે યોગ્ય પગલાં લેવાશે.